IZBIRNI PREDMET: **VERSTVA IN ETIKA**

**ZAKAJ?**

**AKTUANO**

Živimo v času vedno bolj intenzivnih stikov med različnimi kulturami in svetovi verstev postajajo vedno bolj del naše vsakdanjosti. Poznavanje teh je za razumevanje sodobnega sveta zelo pomembno.

**ZANIMIVO**

Tematika, ki zadeva verstva in etiko, vključuje raznovrstne vzorce razmišljanja, pravila, običaje. Poznavanje vsega tega je zanimivo za ljudi različnih starosti in prepričanj.

**KORISTNO**

Znanje s tega področja je koristno in potrebno za pridobivanje splošne izobrazbe in tudi kot del širšega družboslovnega znanja, ki je uporabno na številnih področjih. Ne nazadnje pripomore k boljšemu poznavanju lastne tradicije in kulture.

**KAJ?**

Predmet je trileten (7. – 9.razred), vendar ga je možno obiskovati tudi eno ali dve leti. Vsako leto se obravnavajo različni tematski sklopi; ti so še dodatno razdeljeni na obvezne, obvezne izbirne in neobvezne vsebine.

* **Verstva sveta – svetovi verstev** (7. razred)
* **Ljudje in verstva; verska kultura** (8. razred)
* **Krščanstvo in zahodna civilizacija** (9. razred)

**Splošni cilji:**

* pridobivanje objektivnega znanja in razgledanosti na področju, ki ga predmet obravnava in s tem oblikovanje odgovorne samozavestne osebnosti, ki je pripravljena sprejemati drugačnost in biti strpna do te drugačnosti;
* priprava učencev na preseganje otroških modelov razmišljanja in na kritičen in konstruktiven vstop v družbo različnih kultur, pogledov in pričakovanj.

**KAKO?**

**Oblike in metode dela**:

**FRONTALNA OBLIKA:**

ustna razlaga ob slikovnem materialu, ogled dokumentarnih in igranih filmov z versko vsebino, voden pogovor, debata.

**SAMOSTOJNO** **DELO**:

delo z besedilom, iskanje informacij, izdelava seminarske naloge, branje, pripovedovanje, pisanje poročil, poročanje o aktualnih dogodkih, povezanih z vero...

**USTVARJALNO DELO V SKUPINAH:**

iskanje in uporaba različnih informacij, projektno delo, sodelovalno učenje...

**EKSKURZIJE:**

obisk verskih objektov in ustanov.

**Ocenjevanje znanja**: ocenjuje se učenčevo znanje, razumevanje, sposobnost argumentacije. Ne ocenjuje se učenčevih vrednostnih stališč in čustvenega odnosa do posameznih tem.

Učiteljica: Sonja Ferbežar